so esch's! :aha:    be mer hets agfange met usprobiere, heftli/büecher & i forum z'läse - wie scho erfwähnt esch www.homerecording.de en goldgrueb! denn han ech eines tages s'glück gah en selbständige tontechniker kenne z'lerne wo mech anes festival mitgno het. det wiederum han ech jenes lüüt wo scho x johr debi sind troffe wo mech immer wieder als "boxeschlepper, kabelverleger..." a events metnoh hend. es esch halt au viel shit wie ländlerträffe, inustriejobs, fasnacht... debi gsi - aber au jenes wo mech vom sound här wiiterbrocht het! be jedere verastaltig han ech eifach nur eis im chopf gah - möglischt viel lärne und die lüüt öber alles usfroge - egal was för sound uf de bühni lauft!    näbscht all dem ben ech mol för 6mt ad SAE - us ziit/finazgründ abbroche - han  modul-kurs bim www.zehner.ch bsuecht und mis studio agfange ufbaue. au han ech sälber agfange live-mische & eines tages mech a die erschte konzärt gwogt.    je meh das mann/frau am ball bliebt umso meh gseht mer alli zämehäng und lernt z'verstoh. jedoch nützt alli theorie nüüt wenn s'ghör ned chan beurteile   ghörbildig esch för mech fascht s'A und O    eifach nie ufgäh - au wenns mol ned grad vorwärts got!    piz